ชาร์ล โบดแลร์

ชาร์ล ปีแยร์ โบดแลร์ (; 9 เมษายน ค.ศ. 1821 – 31 สิงหาคม ค.ศ. 1867) เป็นกวี นักเขียนเรียงความ นักแปล และนักวิจารณ์ศิลปะชาวฝรั่งเศส บทกวีของเขาได้รับการยกย่องว่ามีความชำนาญในการใช้จังหวะและสัมผัส อีกทั้งมีกลิ่นอายของความแปลกใหม่ที่ได้รับอิทธิพลมาจากยุคโรแมนติก และมีพื้นฐานจากการสังเกตชีวิตจริง

ผลงานที่โด่งดังที่สุดของเขาคือหนังสือ บทกวี ชื่อ Les Fleurs du mal (ดอกไม้แห่งความชั่วร้าย) แสดงให้เห็นถึงธรรมชาติของความงามที่เปลี่ยนแปลงไปอย่างรวดเร็วในปารีสที่อุตสาหกรรมกำลังพัฒนาอย่างรวดเร็ว อันเป็นผลมาจากการปรับปรุงกรุงปารีสของโอสมานน์ ในช่วงกลางศตวรรษที่ 19 รูปแบบของบทกวีร้อยแก้วดั้งเดิมของโบดแลร์มีอิทธิพลต่อกวีรุ่นต่อ ๆ มา เช่น ปอล แวร์แลนน์, อาร์ตูร์ แร็งโบ และสเตฟานน์ มาลาร์เม เขาเป็นผู้บัญญัติศัพท์คำว่า modernity (modernité) เพื่ออธิบายประสบการณ์ชีวิตอันรวดเร็วในมหานครและหน้าที่ของศิลปะในการถ่ายทอดประสบการณ์นั้น"By modernity I mean the transitory, the fugitive, the contingent which make up one half of art, the other being the eternal and the immutable." Charles Baudelaire, "The Painter of Modern Life" in The Painter of Modern Life and Other Essays, edited and translated by Jonathan Mayne. London: Phaidon Press, 13.   

 อ้างอิง 

หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
หมวดหมู่:เสียชีวิตจากโรคซิฟิลิส
หมวดหมู่:บุคคลที่เสียชีวิตในปี พ.ศ. 2410
หมวดหมู่:บุคคลที่เกิดในปี พ.ศ. 2364
หมวดหมู่:นักเขียนชาวฝรั่งเศส
หมวดหมู่:กวีชาวฝรั่งเศส